অতিতীব্র ঘূর্ণিঝড় টাউকটে (এই বর্মী নামটির বাংলা প্রতিবর্ণীকরণে মূল বর্মী উচ্চারণের সবচেয়ে কাছাকাছি ও সহজবোধ্য বাংলা বানানের নীতি অনুসরণ করা হয়েছে।) বর্তমানে একটি সক্রিয় এবং শক্তিশালী ক্রান্তীয় ঘূর্ণিঝড় যা ভারতের গুজরাত রাজ্যকে হুমকির মুখে ফেলে এবং কর্ণাটক ও গোয়া রাজ্যের উপর প্রভাব ফেলে। ২০২১ উত্তর ভারত মহাসাগরের ঘূর্ণিঝড় মরশুমের দ্বিতীয় নিম্নচাপ, প্রথম ঘূর্ণিঝড় ঝড়, প্রথম খুব তীব্র ঘূর্ণিঝড়। টাউকটে একটি গ্রীষ্মমণ্ডলীয় নিম্নচাপ থেকে উদ্ভূত হয় যা ১৩ মে প্রথম ভারতীয় আবহাওয়া বিভাগ  পর্যবেক্ষণ করে। এই নিম্নচাপ পূর্ব দিকে সরে যায় এবং ১৪ মে নাগাদ একটি গভীর নিম্নচাপে পরিণত হয়ে ঝড়টি ক্রমশ উত্তরের দিকে ঝুঁকছিল। টাউকটে ১৫ মে পর্যন্ত ধীর তীব্রতা অব্যাহত রাখে। সেদিনের পরে তীব্র ঘূর্ণিঝড়ের শ্রেণি অর্জন করে। ১৬ মে তীব্র ঘূর্ণিঝড় রূপে আত্মপ্রকাশ করার আগে টাউকটে ভারতের কর্ণাটক উপকূলের সমান্তরালে শুরু হয়।  টাউকটে কেরালা উপকূলে এবং লক্ষদ্বীপের বিভিন্ন অঞ্চলে ভারী বৃষ্টিপাত এবং বন্যার সৃৃষ্টি করে। গোয়া রাজ্যেও ভারী বৃষ্টির খবর পাওয়া যায়।   আবহাওয়া ইতিহাস  ১৪ মে, ২০২১ তারিখে কেরালা উপকূলে আরব সাগরে একটি নিম্নচাপ তৈরি হয়েছিল। জেটিডব্লিউসি নিম্নচাপ পর্যবেক্ষণ শুরু করে এবং এটিকে ক্রান্তীয় ঘূর্ণিঝড় ০১ এ হিসাবে মনোনীত করে।  সর্বজনীন সমন্বিত সময় ১২.০০ বাজে গভীর নিম্নচাপ হওয়ার আগে নিম্নচাপটি ধীরে ধীরে তীব্র হয়ে ওঠে।  ১৮.০০ বাজে নিম্নচাপটি "ঘূর্ণিঝড়" হয়ে ওঠে এবং আইএমডি এটিকে "টাউকটে" (Tauktae) নাম দেয়। এটি পরে ১৫ মে, ২০২১ তারিখে ১৫.০০ তে টাউকটে মারাত্মক ঘূর্ণিঝড়ে পরিণত হওয়ার দিকে অগ্রসর হয়  এটি ১৬ মে আরো তীব্রতর হয়। জেটিডব্লিউসি এরই মধ্যে ১৫ মে, ১৮.০০ বাজে সাফির-সিম্পসন স্কেল অনুযায়ী বিভাগ ০১ এ উন্নীত করে। ০৬.০০ বাজে জেটিডাব্লিউসিসি এটিকে বিভাগ ০২ ক্রান্তীয় ঘূর্ণিঝড়ে উন্নীত করে।   প্রস্তুতি  ভারত ২০২১ সালের ১৬ মে, ভারতের প্রধানমন্ত্রী নরেন্দ্র মোদী নয়াদিল্লিতে বিভিন্ন উর্ধ্বতন কর্মকর্তাদের সাথে ভিডিও কনফারেন্সের মাধ্যমে ঘূর্ণিঝড় নিয়ে প্রস্তুতি পর্যালোচনা নিয়ে কথা বলেন। কেরলের উপকূলীয় অঞ্চলে মাছ ধরা নিষিদ্ধ করা হয়। মে মাসে টাউকটের কারণে রাজ্যের দুর্যোগ ব্যবস্থাপনা কর্তৃপক্ষ সমুদ্রের উপকূলীয়  অঞ্চলে বিরূপ আবহাওয়ার পূর্বাভাস দেয়।  আইএমডি মে মাসে মুষলধারে বৃষ্টির জন্য ক্ষদ্বীপের ১৫ টি ও  কেরালার নয়টি জেলায় লাল সতর্কতা জারি করে।    ঘূর্ণিঝড় দ্বীপপুঞ্জের উপর দিয়ে যাওয়ার সময় লক্ষদ্বীপের আগাট্টি বিমানবন্দরের সমস্ত উড্ডয়ন স্থগিত করা হয়। [6] ন্যাশনাল ডিজাস্টার রেসপন্স ফোর্স (এনডিআরএফ) নয়টি দল কেরালায় প্রেরণ করে এবং  ভারতীয় সামরিক বাহিনীকে প্রস্তুত   রাখা হয়েছিল। [7] পরিপূরক অক্সিজেন এবং অন্যান্য চিকিৎসা সরবরাহগুলিও দেশী এবং বিদেশী উভয় উত্স থেকে ঝুঁকিপূর্ণ অঞ্চলে আনা হয়েছিল। অচল জাহাজে থাকা তিন জেলেকে ভারতীয় কোস্টগার্ড উদ্ধার করে। উপকূল থেকে ২ হাজারেরও বেশি লোক সরিয়ে নেওয়া হয়। তাদের মধ্যে কোভিড -১৯ রোগীদের বিশেষায়িত চিকিৎসা কেন্দ্রে নেওয়া হয়।   কর্ণাটকের দক্ষিণ কন্নড় শহরে কোভিড ১৯-এর বিস্তার কমাতে প্রাথমিকভাবে একটি কারফিউ জারী করা  হয়েছিল। ছয় রাজ্যে এনডিআরএফ ১০০ টি দলে ৪৭০০ কর্মীকে নিয়োজিত রাখে।  পাকিস্তান  সিন্ধু প্রদেশের মুখ্যমন্ত্রী সৈয়দ মুরাদ আলী শাহ একটি ঘূর্ণিঝড় জরুরী বৈঠকের আয়োজন করেন। উক্ত বৈঠকে তিনি সিন্ধু প্রদেশের উপকূলীয় জেলাসমূহে জরুরী অবস্থা জারী করেন।   আরও দেখুন   ১৯৯৮ গুজরাত ঘূর্ণিঝড়  ১৯৯৯ পাকিস্তান ঘূর্ণিঝড়  ২০০১ ভারত ঘূর্ণিঝড়  ঘূর্ণিঝড় বায়ু   তথ্যসূত্র    বহিঃসংযোগ   আরএসএমসি নয়াদিল্লি  ভারতীয় আবহাওয়া বিভাগ  জয়েন্ট টাইফুন সতর্কতা কেন্দ্র (জেটিডব্লিউসি)   সিএমএর জাতীয় আবহাওয়া কেন্দ্র   বিষয়শ্রেণী:ভারতে ক্রান্তীয় ঘূর্ণিঝড় বিষয়শ্রেণী:২০২১-এ ভারত বিষয়শ্রেণী:ভারতে প্রাকৃতিক বিপর্যয় বিষয়শ্রেণী:২০২১-এর আবহাওয়াবিজ্ঞান বিষয়শ্রেণী:২০২১-এ ভারতে বিপর্যয় বিষয়শ্রেণী:২০২১-এর ক্রান্তীয় ঘূর্ণিঝড় বিষয়শ্রেণী:এশিয়ায় মে ২০২১-এর ঘটনা বিষয়শ্রেণী:গুজরাতের ইতিহাস (১৯৪৭-বর্তমান) বিষয়শ্রেণী:অত্যন্ত প্রবল ঘূর্ণিঝড় বিষয়শ্রেণী:২০২১ উত্তর ভারত মহাসাগর ঘূর্ণিঝড় মৌসুম বিষয়শ্রেণী:গুজরাতে বিপর্যয়